Τμήματα:Α1,Α2,Α3,Α4

ΠΕΡΙΛΗΨΗ α109-360

Η Θεά Αθηνά μεταμορφωμένη στον άρχοντα Μέντη, παλιό φίλο του Οδυσσέα, πετά στην Ιθάκη. Εκεί στο παλάτι του Οδυσσέα την υποδέχεται ευγενικά ο Τηλέμαχος που παρουσιάζεται στενοχωρημένος με την απουσία του πατέρα του και προβληματισμένος με την άσχημη συμπεριφορά των μνηστήρων.

Η Θεά μιλώντας πατρικά στον Τηλέμαχο, τον ενθαρρύνει, ώστε να μην χάσει την ελπίδα του για την επιστροφή του Οδυσσέα και τον συμβουλεύει να κάνει ένα ταξίδι αναζήτησης του πατέρα του. Επίσης τον συμβουλεύει να αντιμετωπίσει τους μνηστήρες με θάρρος, σαν άντρας κι όχι σαν παιδί.

Τελειώνοντας την επίσκεψή της η Θεά πετά ψηλά κι ο Τηλέμαχος καταλαβαίνει έτσι ποια είναιΙ.

Καθ όλη την διάρκεια της θερμής φιλοξενίας της Θεάς απ ’τον Τηλέμαχο, οι μνηστήρες φανερώνουν τον άσχημο χαρακτήρα τους, την αγένειά τους και την αλαζονία τους.

*ΣΗΜΑΝΤΙΚΑ ΣΤΟΙΧΕΙΑ ΤΗΣ ΕΝΟΤΗΤΑΣ ΑΥΤΗΣ:*

* *Σημαντικό πολιτιστικό στοιχείο: το εθιμοτυπικό της* ***φιλοξενίας*** *των αρχαίων Ελλήνων (σελ. 28 του σχολικού βιβλίου)*
* *Τρόποι* ***παρέμβασης των Θεών*** *στη ζωή των ανθρώπων, όπως πίστευαν οι αρχαίοι Έλληνες(σελ. 24 του σχολικού βιβλίου)*
* *Σημαντική τεχνική αφήγησης: η* ***επική ειρωνεία*** *(σελ. 38 του σχολικού βιβλίου)*

Ε.ΜΠΕΝΑΚΗ